অনলাইন ডেস্ক ॥ আফ্রিকার দ্বিতীয় দেশ হিসেবে মন্ত্রিসভায় নারী ও পুরুষের সমতা এনেছেন ইথিওপিয়ার প্রধানমন্ত্রী আবিই আহমেদ। প্রতিরক্ষা মন্ত্রণালয়ের মতো গুরুত্বপূর্ণ মন্ত্রণালয়ের দায়িত্ব তিনি তুলে দিয়েছেন এক নারীর হাতে। এছাড়া মন্ত্রিসভার অর্ধেক সদস্য হিসেবে নারীদের নিয়োগ দিয়েছেন তিনি। নিজের এই সিদ্ধান্তের ব্যাখ্যায় পার্লামেন্টে আবিই আহমেদ বলেছেন, নারীরা পুরুষের তুলনায় ‘কম দুর্নীতি পরায়ন’ এবং ‘শান্তি ও স্থিতিশীলতা পুনপ্রর্বতন করতে পারে’। ইথিওপিয়ার আগে আরেক আফ্রিকান দেশ রুয়ান্ডা মন্ত্রিসভায় নারী ও পুরুষের সংখ্যায় সমতা এনেছিল।